AĠĠORNAT: Il-Qorti tiffriża l-assi tal-akkużati u tal-kumpaniji akkużati L-akkużati qed jitressqu fi gruppi separati. Keith Schembri jidher li se jitressaq mat-tieni grupp Aġġornat: L-akkużati qed jitressqu fi gruppi separati. Keith Schembri jidher li se jitressaq mat-tieni grupp Il-Qorti immexxija mill-Maġistrat tal-Għassa Charmaine Galea għada kemm ordnat biex tiffriża l-assi tal-akkużati kollha u tal-kumpaniji li qed ikunu akużati. Din id-deċiżjoni kienet oġġezzjonata mill-Avukati tad-Difiża Fost il-kumpanija li qed ikunu akkużati hemm Nexia BT, Nexia BT Limited, BT International Limited, Nexia BT Advisory Services Limited, BTI Services Limited, SPX u Willerby Trading. Karl Cini, Katrin Bondin Carter, Brian Tonna u Manwel Castagna jwieġbu mhux ħatja quddiem l-akkużi miġjuba kontrihom. Fost l-akkużi hemm: Atti ta' ħasil ta' flus Brian Tonna u Karl Cini jinsabu akkużati li assoċjaw irwieħhom ma' persuni bil-għan li jwettqu att kriminali, xhieda falza Brian Tonna, Karl Cini u Manwel Castagna qed ikunu akkużati bi ksur ta' dmirijiet ta' accountants/awdituri, frodi, falsifikazzjoni Katrin Bondin Carter tinsab akkużata li għamlet dikjarazzjoni falza Ftit tal-minuti ilu għadu kemm wasal il-Qorti Keith Schembri f'van tal-Pulizija bħala wieħed mill-akkużati f'każ ta' allegat korruzzjoni, frodi u ħasil ta' flus. Bħalissa bdew jaslu numru ta' karozzi l-Qorti hekk kif Keith Schembri, Karl Cini u Brian Tonna fost oħrajn se jkunu qed jitressqu akkużati korruzzjoni, frodi, u ħasil ta' flus. Keith Schembri, Brian Tonna u Karl Cini fost li se jitressqu taħt akkuża… 11-il persuna u 20 kumpanija se jkunu akkużati korruzzjoni, frodi, u ħasil ta' flus Wara l-għeluq ta' żewġ Inkjesti Maġisterjali u investigazzjonijiet intensivi mill-Iskwadra ta' Kontra l-Ħasil tal-Flus fi ħdan id-Dipartiment tal-Investigazzjonijiet tar-Reati Finanzjarji, ser jinħarġu akkużi kontra ħdax-il persuna (disat irgiel u żewġ nisa), kif ukoll se jinħarġu akkużi kontra għoxrin kumpanija. Dawn mistennija jitressqu l-Qorti illum għall-ħabta tal-5:00 p.m. quddiem il-Maġistrat tal-Għassa Dr Charmaine Galea LL.D., akkużati b'reati ta' korruzzjoni, frodi, u ħasil ta' flus, fost oħrajn. Aktar qabel: Teżisti l-possibilità li Keith Schembri jkun imressaq illum taħt akkuża rigward l-inkjesta dwar allegat ta' tixħim fil-konfront ta' Allied Newspapers. Ftit tal-minuti ilu għadu kemm wasal Keith Schembri fid-Dipartiment tar-Reati Finanzjarji tal-Pulizija. Teżisti l-possibbiltà li l-eks-Chief of Staff Keith Schembri, se jkun mgħajjat biex ikun mistoqsi mid-Dipartiment tar-Reati Finanzjarji tal-Pulizija hekk kif tlestit l-inkjesta dwar allegat tiħxim bejn il-kumpanija ta' Keith Schembri, Kasco u Allied Newspaper pubblikaturi ta' Times of Malta. Bħalissa fid-Dipartiment tar-Reati Finanzjarji hemm Brian Tonna u Karl Cini ta' NexiaBT kif ukoll l-avukat ta' Keith Schembri, Edward Gatt. Id-Dipartiment wasslet ukoll il-mara ta' Keith Schembri, Josette Schembri. Ftit tal-jiem ilu, Keith Schembri, f'messaġġ twil fuq is-sit soċjali ta' Facebook kiteb li se jkun qed jitressaq il-Qorti akkużat li xaħħam lil xi individwi li jaħdmu fil-kumpanija Allied Newspaper biex ikun jista jintrebaħ tender partikolari. Huwa kkonferma wkoll li fil-jiem li ġejjin se jkun qed jitressaq il-Qorti taħt akkuża.